
RAPORT
de realizare a prevederilor Planului de acţiuni 

privind implementarea Strategiei de reformare 

a Trupelor de Carabinieri pentru anii 2017-2020 aprobat prin Hotărârea Guvernului nr. 357 din 31.05.2017
luna martie 2019, 
Chişinău 
În vederea implementării Strategiei de reformare a Trupelor de Carabinieri pentru anii 2017-2020, aprobat prin Hotărârea Guvernului nr. 357 din 31.05.2017, Vă aducem la cunoştinţă despre activităţile desfăşurate pe parcursul lunii martie 2019.


Prin Ordinul DTC nr. 62 din 14 martie 2019 a fost modificată componenţa Grupului de lucru responsabil de Compartimentul I cu un buget de 2 mln Euro destinat pentru consolidarea capacităţilor, training, ateliere privind dezvoltarea procedurilor operaţionale standart şi a altor activităţi în vederea menţinerii şi restabilirii ordinii publice. 
Totodată prin Ordinul DTC nr. 60 din 14 martie 2019 a fost instituit Grupul de lucru pentru Compartimentul II cu un buget de 5,5 mln Euro destinat pentru asistenţă "Supply" şi este concentrat pe echipamentul de radio comunicare, reţele IT, mijloace de transport, echipamente/ uniformă.


La data de 15 martie 2019,  atât Grupul de lucru pe marginea proiectului finanţat de Comisia Europeană privind alocarea a 2 mln. de euro la compartimentul I ,,Consolidarea capacităţilor, training, ateliere privind dezvoltarea procedurilor operaţionale standart şi a altor activităţi în vederea menţinerii şi restabilirii ordinii publice cât şi Grupul de lucru pe marginea proiectului finanţat de Comisia Europeană privind alocarea a 5,5 mln. de euro la compartimentul II ,,Supply” (echipamentul de radio comunicare, reţele IT, mijloace de transport, echipamente/ uniformă) au participat la şedinţă în vederea bunei organizări a activităţilor preparatorii de gestionare a Grantului pentru reforma Trupelor de Carabinieri. 
În procesul avizării repetate a proiectului hotărârii Guvernului cu privire la organizarea şi funcţionarea Inspectoratului General de Carabinieri, Departamentul Trupelor de Carabinieri a definitivat proiectul prenotat şi a prezentat pentru reavizare şi, respectiv, adoptare.

Întru executarea acţiunii 3.2.4. „Dezvoltarea funcţionalităţii structurilor de Carabinieri conform standardelor europene şi internaţionale”, Comandamentul General al Armei dei Carabinieri din Italia a donat doi cîini de serviciu (rasa – ciobănesc german), în vederea desfăşurării activităţilor ce se impun. Un câine este specializat în detectare arme/exploziv iar al doilea câine este specializat în ordine publică. Ambii patrupezi au fost înregistraţi în Registrul electronic de evidenţă al cîinilor şi deţin microcip. În perioada 24-30 martie 2019 s-a desfăşurat vizita expertului canin Adriano Carbone pentru a verifica condiţiile de cazare şi întreţinere a câinilor.

